All Out (2021)

|-
! colspan="3" align="center" | All Out (2021)
|-
! colspan="3" align="center" | מידע
|-
| ארגון || colspan="2" | All Elite Wrestling
|-
| תאריך || colspan="2" | 5 בספטמבר 2021
|-
| עיר || colspan="2" | הופמן אסטייטס, אילינוי
|-
| אולם || colspan="2" | ארינת NOW
|-
| align="right" |סיסמה פרסומית || colspan="2" align="center" | Where Champions Are Made
|-
! colspan="3" | סדרת אירועי שלם וצפה של AEW
|-
|align="center"|Double or Nothing
|align="center"|All Out(2021)
|align="center"|Full Gear
|-
! colspan="3" align="center" | סדרת אירועי All Out
|-
|align="center"|2020
|align="center"|All Out(2021)
|align="center"|—
|}
(2021) All Out היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW). האירוע נערך ב-5 בספטמבר 2021 בארינת NOW בפרוורי שיקגו של הופמן אסטייטס, אילינוי. הוא היה האירוע השלישי בסדרת אירועי All Out והיה אירוע השלם וצפה הראשון של AEW, שנערך מחוץ לאצטדיון של קבוצת הפוטבול, ג'קסונוויל ג'אגוארס בג'קסונוויל, פלורידה, מאז תחילת מגפת הקורונה במרץ 2020.

עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קני אומגה ניצח את כריסטיאן קייג' ושמר על אליפות העולם של AEW. עוד ברשימת הקרבות, CM פאנק ניצח את דארבי אלין בקרב הבכורה של פאנק ב-AEW, שהיה בנוסף קרב ההיאבקות הראשון שלו מזה שבע שנים, כריס ג'ריקו ניצח את MJF בקרב שבו אם היה מפסיד, הוא היה מוכרח לפרוש מהיאבקות, לוצ'ה בראדרס (פנטה אל זרו מיידו וריי פיניקס) ניצחו את היאנג באקס (מאט ג'קסון וניק ג'קסון) בקרב כלוב וזכו באליפות הזוגות של AEW, ד"ר בריט בייקר ניצחה את קריס סטטלנדר ושמרה על אליפות הנשים של AEW, ומירו ניצח את אדי קינגסטון ושמר על אליפות TNT של AEW. האירוע היה בולט גם בעיקר בשל הופעות הבכורה בארגון של מינורו סוזוקי, אדם קול, רובי סוהו (שניצחה בקרב הקזינו באטל רויאל נשים) ובריאן דניאלסון (כאשר השניים האחרונים נודעו בשמות הבמה רובי ריוט ודניאל בריאן, בהתאמה, בארגון ההיאבקות ה-WWE).

הפקה
עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite, Rampage, Dark ו-Elevation.

באירוע Double or Nothing, שנערך ב-30 במאי 2021, ד"ר בריט בייקר ניצחה את היקארו שידה וזכתה באליפות הנשים של AEW. בינתיים, קריס סטטלנדר חזרה למרקע במרץ 2021 לאחר פציעה ברצועה הצולבת הקדמית, שהשאירה אותה מחוץ לפעילות מאז יוני 2020. סטטלנדר החלה לצבור רצף ניצחונות בקרבות יחידים עד שלבסוף הפכה לטוענת לכתר במחלקת הנשים. בעקבות זאת, הארגון הודיע ב-25 באוגוסט שסטטלנדר תאתגר את בייקר לקרב על התואר של האחרונה באירוע All Out. בייקר ארגנה קרב האנדיקאפ 2 נגד 1 בין סטטלנדר לג'יימי הייטר ורבל ב-3 בספטמבר בפרק של התוכנית Rampage, שבו סטטלנדר יצאה עם ידה על העליונה.

ב-12 במאי 2021 בפרק של התוכנית Dynamite, מירו ניצח את דארבי אלין וזכה באליפות TNT של AEW. ב-25 באוגוסט בפרק של התוכנית Dynamite, מירו איתגר את אדי קינגסטון לקרב על תוארו. יומיים לאחר מכן בפרק של התוכנית Rampage, קינגסטון תקף את האלוף וכתוצאה מכך הקרב בין השניים הפך רשמי לאירוע All Out.

בפברואר 2021, הארגון בישר על יצירת שותפת עם ארגון ההיאבקות היפני New Japan Pro-Wrestling (NJPW). ב-25 באוגוסט בפרק של התוכנית Dynamite, ג'ון מוקסלי אמר שמתאבק NJPW, סאטוסי קוג'ימה איתגר אותו לקרב באירוע All Out, שמאוחר יותר נקבע לאירוע באופן רשמי.

ב-11 באוגוסט בפרק של התוכנית Dynamite, פול וייט נחלץ לעזרת חברו, השדרן טוני שיבאני לאחר שהאחרון הותקף על ידי QT מרשל, ארון סולו וניק קומורוטו. בפרק העוקב של התוכנית Dynamite שבוע לאחר מכן, וייט הודיע שהוא יתמודד מול מרשל בקרב ביניהם אשר יתקיים באירוע All Out, קרב שיסמן את הבכורה של וייט בזירה של AEW.

ב-2 בספטמבר, קרב חמישה נגד חמישה בין בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) (עם מרקו סטאנט) להארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס) נקבע למופע המקדים לאירוע.

קרב מבוטל

ב-11 באוגוסט בפרק של התוכנית Dynamite, קרב בין אנדרדה אל אידולו לפאק נקבע לאירוע All Out. ב-1 בספטמבר, נודע שהקרב ביניהם יתקיים בפרק עתידי של התוכנית Rampage'' בשל בעיות נסיעה הקשורות למגפת הקורונה באנגליה.

אירוע

+ אישיויות אחרות על המסך תפקיד:  שם:צוות השידור באנגליתג'ים רוס (אירוע)טוני שיבאני (מופע מקדים + אירוע)אקסקליבר (מופע מקדים + אירוע)דון קאליס (אליפות הזוגות)צוות השידור בספרדיתאלכס אבראנטסדאשה גונזלסצוות השידור בצרפתיתאלן מיסטרנגלונורברט פיילןצוות השידור בגרמניתגונטר זאפףמייק ריטרכרוזג'סטין רוברטסשופטיםאובריי אדוארדסברייס רמסבורגפרנק גסטיניופול טרנרריק קנוקסמראייןאלכס מארווז

מופע מקדים

קרב אחד בודד התקיים במהלך המופע המקדים אשר נודע בשם "The Buy In" ובו בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) (שלוו לקרב על ידי מרקו סטאנט) התמודדו מול הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס) בקרב חמישה נגד חמישה. ג'ונגל בוי הכניע את אנחליקו לאחר שביצע עליו את מהלך ה-Snare Trap וכתוצאה מכך העניק לקבוצתו את הניצחון בקרב.

קרבות מקדימים

האירוע עצמו נפתח בקרב שבו מירו הגן על אליפות TNT של AEW מול אדי קינגסטון. מירו ניצל טעות של השופט על מנת להכות את קינגסטון בעזרת מכה מתחת לחגורה ואז לבצע עליו את מהלך המאצ'קה קיק, שהספיקו לו כדי לנצח בקרב ולהגן על התואר בהצלחה.

בקרב השני, ג'ון מוקסלי התמודד מול סאטוסי קוג'ימה. מוקסלי ניצח בקרב לאחר שביצע על קוג'ימה את מהלך הסיום שלו, ה-Paradigm Shift. לאחר הקרב, מוקסלי נקלע לעימות עם מתאבק NJPW אחר, מינורו סוזוקי ואף הותקף על ידי האחרון.

אז, ד"ר בריט בייקר (שלוותה לקרב על ידי ג'יימי הייטר ורבל) הגנה על אליפות הנשים של AEW נגד קריס סטטלנדר (שלוותה לקרב על ידי אורנג' קאסידי). בייקר הכריחה את הטוענת לכתר להיכנע למהלך נעילת הלסת המכונה "Lockjaw" וכתוצאה מכך היא הגנה על חגורת האליפות שלה בהצלחה.

בקרב שבא לאחר מכן, היאנג באקס (מאט ג'קסון וניק ג'קסון) (שלוו לקרב על ידי ברנדון קאטלר) הגנו על אליפות הזוגות של AEW נגד לוצ'ה בראדרס (פנטה אל זרו מיידו וריי פיניקס) (שלוו לקרב על ידי אלכס אבראנטס) בקרב כלוב. פנטה ופיניקס ביצעו על ניק את מהלך האסיסטד פיילדרייבר על מנת להשיג את הניצחון בקרב וזכייה באליפות הזוגות.

לאחר מכן, התקיים קרב הקזינו באטל רויאל של הנשים אשר קבע את הטוענת לכתר הבאה לאליפות הנשים של AEW. הכניסה האחרונה לקרב שכונתה בשם ה"ג'וקר" ונחשפה כרובי סוהו, שערכה את הופעת הבכורה שלה ב-AEW, ניצחה בקרב לאחר שהדיחה אחרונה את ת'אנדר רוזה.

בקרב הבא, כריס ג'ריקו התמודד מול MJF בקרב שבו הקריירה של ג'ריקו הייתה מונחת על כף המאזניים. לאחר ניצחון של MJF, שהתבטל לאחר שהשופט המשני הודיע לשופטת הקרב, אובריי אדוארדס, שרגלו של ג'ריקו הונחה על החבל התחתון לפני תום ספירת שלוש, ג'ריקו הכניע את MJF לניצחון לאחר שביצע עליו את מהלך "חומות יריחו".

אז, דארבי אלין התמודד מול CM פאנק בקרב הבכורה של פאנק ב-AEW, שהיה בנוסף קרב ההיאבקות הראשון שלו מאז ינואר 2014. פאנק ניצח בקרב לאחר שהפך מהלך של אלין למהלך ה-Go to Sleep. לאחר הקרב, סטינג הגיע לזירה ולחץ את ידו של פאנק, כשהאחרון אף לחץ את ידו של אלין.

בקרב הלפני אחרון, פול וייט התמודד מול QT מרשל (שלווה לקרב על ידי ארון סולו וניק קומורוטו). וייט התגבר על הסחות הדעת מצד חבריו של מרשל וביצע על האחרון את מהלך הצ'וקסלאם, כשתפס את מרשל בזמן שקפץ מהחבל העליון, מהלך שהספיק לו כדי להשיג את הניצחון בקרב.

הקרב המרכזי

בקרב המרכזי, קני אומגה (שלווה לקרב על ידי דון קאליס) הגן על אליפות העולם של AEW נגד כריסטיאן קייג'. אומגה ביצע על קייג' את מהלך ה-One Winged Angel מהחבל העליון כדי לשמור על התואר בהצלחה. לאחר הקרב, אומגה חגג את ניצחונו ביחד עם קאליס וחבריו, היאנג באקס וה-Good Brothers (דוק גאלוס וקארל אנדרסון) עד שאדם קול ביצע את הבכורה שלו ב-AEW וכשהיה נראה שהוא עומד להתנגד לכל הנוכחים בזירה, הוא ביצע על ג'ונגל בוי את מהלך הסופרקיק ואז הצטרף אליהם. לעומת זאת, החגיגה המחודשת נקטעה פעם נוספת הפעם על ידי בריאן דניאלסון, שגם הוא ערך את הבכורה שלו ב-AEW.

תוצאות

 מס'  תוצאות  התניות  זמן P1  בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) (עם מרקו סטאנט) ניצחו את הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס)  קרב חמישה נגד חמישה  09:25 2  מירו (א) ניצח את אדי קינגסטון  קרב יחידים על אליפות TNT של AEW  13:25 3  ג'ון מוקסלי ניצח את סאטוסי קוג'ימה  קרב יחידים  12:10 4  ד"ר בריט בייקר (א) (עם ג'יימי הייטר ורבל) ניצחה את קריס סטטלנדר (עם אורנג' קאסידי) בהכנעה  קרב יחידים על אליפות הנשים של AEW  11:25 5  לוצ'ה בראדרס (פנטה אל זרו מיידו וריי פיניקס) (עם אלכס אבראנטס) ניצחו את היאנג באקס (מאט ג'קסון וניק ג'קסון) (א) (עם ברנדון קאטלר)  קרב כלוב על אליפות הזוגות של AEW  22:05 6  רובי סוהו ניצחה בקרב הקזינו באטל רויאל נשים לאחר שהדיחה אחרונה את ת'אנדר רוזה  קרב קזינו באטל רויאל נשים של 21 משתתפותהמנצחת בקרב קיבלה קרב עתידי על אליפות הנשים של AEW.  22:00 7  כריס ג'ריקו ניצח את MJF בהכנעה  קרב יחידיםאם ג'ריקו היה מפסיד, הוא היה מוכרח לפרוש מהיאבקות.  21:15 8  CM פאנק ניצח את דארבי אלין  קרב יחידים  16:40 9  פול וייט ניצח את QT מרשל (עם ארון סולו וניק קומורוטו)  קרב יחידים  03:10 10  קני אומגה (א) ניצח את כריסטיאן קייג'  קרב יחידים על אליפות העולם של AEW  21:20 (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע

טורניר הדחות על המועמדות לאליפות הזוגות של AEW

סדר הכניסות וההדחות בקרב הקזינו באטל רויאל

חמש מתאבקות פתחו את הקרב. כל שלוש וחצי דקות נכנסה קבוצה של חמש מתאבקות. המתאבקת ה-21 נכנסה לבדה.

 קבוצת הגרלה כניסה הדחה מספר הודחה על ידי מספר הדחותתלתן היקארו שידה  6  ניילה רוז  1 סקיי בלו  1  אבאדון  0 אמי סאקורה  3  היקארו שידה  0 הבאני  11  אנה ג'יי  1 אבאדון  2  הבאני  1יהלום אנה ג'יי  12  פנלופה פורד  1 קירה הוגאן  4  ניילה רוז  0 קיילין קינג  5  ניילה רוז  0 דיאמנטה  8  ביג סוול  0 ניילה רוז  19  ת'אנדר רוזה  5לב ת'אנדר רוזה  20  רובי סוהו  1 פנלופה פורד  17  טיי קונטי  1 ריהו  7  ג'יימי הייטר  0 ג'יימי הייטר  14  ג'ייד קרגיל  2 ביג סוול  9  ג'יימי הייטר  1עלה טיי קונטי  18  ניילה רוז  1 רד ולווט  15  ג'ייד קרגיל  1 ליילה הירש  13  ג'ייד קרגיל  0 ג'ייד קרגיל  16  ניילה רוז  3 רבל  10  רד ולווט  0 ג'וקר  רובי סוהו  —  זוכה  1

קישורים חיצוניים


הערות שוליים

קטגוריה:אירועי שלם וצפה של AEW בשנת 2021